הוועדה לקידום מעמד האישה, כנסת 17, פרוטוקול מספר 88, 2007-11-06 13:00

גדעון סער: אני יודע.

גדעון סער: היושבת-ראש שיבחה אותי אבל אתה לא חזרת על הדברים.

גדעון סער: אני רק מראה לך שגם הייתי וגם שמתי לב למה שנאמר ועל ידי מי.

יצחק הרצוג: אני מצטער שלא שיבחתי אותך.

גדעון סער: תמיד יש עוד הזדמנויות.

יצחק הרצוג: אני משבח אותך בהיכל שלך, שזאת הוועדה הזאת.

נחום איצקוביץ: אני אפתח בכמה משפטים לגבי הנושא.

גדעון סער: המנכ"ל, פעם ראשונה שאתה אצלנו בוועדה.

נחום איצקוביץ: כן, פעם ראשונה.

גדעון סער: ברוך הבא.

נחום איצקוביץ: ברוכים הנמצאים.

נחום איצקוביץ: קודם כל, יש התקדמות והתחייבויות התקציביות ממשרד ראש-הממשלה למשרד הרווחה הועברו.

נחום איצקוביץ: זאת חדשה טובה.

גדעון סער: האם התקציבים הועברו גם למשרדים האחרים?

נחום איצקוביץ: כן.

נחום איצקוביץ: אתמול.

נחום איצקוביץ: זאת אמנם העברה טרייה, אבל היא עדיין טעימה.

יצחק הרצוג: אדוני היושב-ראש, אתה תעזור לנו להעביר את תקציב המדינה.

גדעון סער: אני אסייע בהעברת התקציבים האלה.

נחום איצקוביץ: כל עזרה מתקבלת בברכה ובאהבה.

גדעון סער: מאחר שחבר הכנסת אבשלום וילן הוא מי שיושב בוועדת הכספים בדרך כלל, אני מבקש שתשים עין בשמנו על העניין הזה שלא יינגס או יקרה לזה משהו בדרך.

נחום איצקוביץ: לטובת הפירוט של הדברים שייעשו עד חודש דצמבר, אני מבקש ממנחם וגשל להתייחס.

גדעון סער: אם אתה יכול לומר מה עד סוף שנת 2007 ואם יש דברים שכבר הוצאו, גם אותם.

מנחם וגשל: התוכנית הזאת, כמו שאמרתי בפעם הקודמת, היא תוכנית בין-משרדית וכל משרדי הממשלה שמעורבים בתוכנית הזאת ויושבים כאן כל האנשים שעוסקים באופרציה.

מנחם וגשל: אנחנו בדקנו את התוכניות לקראת הדיון של היום ואני רוצה לחזק את הדברים שאמר המנכ"ל, לא ברמה של איך זה יאושר אלא לומר שעשינו פעולה שלקחנו בה סיכון.

מנחם וגשל: הודענו לכל הגופים, כדי להבטיח שיתחילו להיכנס לפעולה, שהתקציב שיש לנו כרגע הוא לא התקציב שנכנס לבסיס אבל אנחנו מציעים להם להתחיל לעבוד כי סביר מאוד להניח שהכנסת תאשר את התקציב כי אחרת חלק מהגופים – כמו רשויות מקומיות, כמו גופים אחרים – היו מתקשים להתחיל להריץ את העניין.

עדה פליאל-שטרוסמן: אני שמחה לומר לכם שב-16 בדצמבר אנחנו מתחילים בהכשרות והשתלמויות.

עדה פליאל-שטרוסמן: אנחנו מגיעים לשלושה קורסים לזיהוי נפגעות תקיפה מינית שיועברו במקביל בשלושה מחוזות של משרד הרווחה ל-90 עובדים סוציאליים מהמחלקות לשירותים חברתיים ולעובדים סוציאליים במערכת הבריאות.

גדעון סער: אני שמח.

גדעון סער: באיזה היקף תקציבי?

עדה פליאל-שטרוסמן: בהיקף של 110 אלף שקלים לשלושת הקורסים ובהמשך, ב-2008, אנחנו נפעיל את כל ההכשרות הנוספות שהן רבות כפי שפירטנו בתוכנית.

עדה פליאל-שטרוסמן: זה כמובן בהתאם לקבלת התקציב.

גדעון סער: שדרוג זה ב-2007?

עדה פליאל-שטרוסמן: כן.

עדה פליאל-שטרוסמן: עד סוף דצמבר 2007.

עדה פליאל-שטרוסמן: במרכז בראשון לציון תועסקנה עוד עובדת וחצי ומתחילה סדנה של פסיכו-דרמה ומתחילים בחיפוש מבנה.

אבשלום וילן: כאשר אתם אומרים שדרוג, מה זה אומר?

עדה פליאל-שטרוסמן: קיימים שלושה מרכזים שפעלו על אש מאוד קטנה והתוכנית הזאת שדרגה אותם בעשרות אלפי שקלים.

אבשלום וילן: מדובר בימי אשפוז?

עדה פליאל-שטרוסמן: לא.

עדה פליאל-שטרוסמן: אלה מרכזים טיפוליים יומיים אליהם באות נתקפות תקיפה מינית ומקבלות טיפול.

קריאה: כמו מרפאת חוץ.

עדה פליאל-שטרוסמן: על המרכז הרב-תחומי השלישי המשודרג ידברו נציגי משרד הבריאות.

גדעון סער: זה יבוצע ב-2007?

עדה פליאל-שטרוסמן: אני מציינת את הפעולות שביצענו ב-2007 ושתבוצענה עד סוף 2007.

עדה פליאל-שטרוסמן: לגבי המרכז הרב-תחומי החדש בירושלים.

עדה פליאל-שטרוסמן: הצוות של ועדת ההיגוי של המשרד שלנו עם הצוות של משרד הבריאות קבע פגישה בבית החולים הדסה כדי לתאם עבודה משותפת יחד עם הרשות המקומית והרשות המקומית תצא למכרז להפעלת המרכז.

עדה פליאל-שטרוסמן: במקביל תתחיל להיות מועסקת מנהלת לחודש האחרון כדי להתחיל בפעילויות להקמת המרכז.

מנחם וגשל: זה מה שאמרתי בישיבה הקודמת.

מנחם וגשל: אישרנו כאן מנהלת שתיכנס מיד לפעולה עוד לפני המכרז כדי להבטיח שאנחנו מקדמים את הפרויקט לא רק ברמה של ההיגוי אלא גם ברמה של העשייה בשטח.

עדה פליאל-שטרוסמן: בבאר-שבע גם כן נעשות פעולות להקמת ועדת היגוי ולהתחלת העסקת מנהלת.

עדה פליאל-שטרוסמן: הדבר המרכזי הבא הוא חלופת אשפוז, מקום בטוח.

עדה פליאל-שטרוסמן: התחלנו במשרד בכתיבת טיוטה להכנת מכרז כאשר קיימנו שיחות גם עם הייעוץ המשפטי וגם עם מרכזת רכש ארצי.

עדה פליאל-שטרוסמן: ישבנו אתם והמכרז הוא בשלהי עיבודו.

עדה פליאל-שטרוסמן: אני רוצה לציין ששר הרווחה והשירותים החברתיים שלנו אישר השתתפות של המוסד לביטוח לאומי בהפעלת המקום הבטוח, חלופת האשפוז, לשלוש שנים.

קריאה: זאת המחלקה למפעלים מיוחדים במוסד לביטוח לאומי.

עדה פליאל-שטרוסמן: אלה הפעולות שנעשו.

עדה פליאל-שטרוסמן: אני יכולה לתת גם סיכום תקציבי של מה שאנחנו צריכים, אבל לא זה המקום.

יצחק הרצוג: אפשר לומר שחל שינוי משמעותי מאוד וזה לזכות הלחץ שלך ושל הוועדה.

קריאה: מה הסכום עליו אנחנו מדברים?

עדה פליאל-שטרוסמן: עד סוף שנת 2007, כ-300 אלף שקלים אבל יכולים להיות דברים ממש בתכנון ונוכל להעביר להם תקציב נוסף.

מנחם וגשל: חלק מהפעולות שאנחנו נעשה ב-2007, בגלל סגירת הקופות, יירשמו ב-2008 אבל יש הבטחה שהכסף שנמצא כרגע, אותם 10 מיליון, מועברים בשנת 2008.

גדעון סער: מה שיש לנו כרגע זה 10 מיליון שקלים ב-2007 ו-20 מיליון שקלים ב-2008.

מנחם וגשל: נכון.

גדעון סער: אם אנחנו לא נממש – ואנחנו לא נממש – מעל ל-90 אחוזים, זה יישמר.

עדה פליאל-שטרוסמן: זה יישמר לשנה הבאה.

גדעון סער: הבטחתם את זה.

עדה פליאל-שטרוסמן: לגמרי.

נחום איצקוביץ: באישור ועדת כספים.

גדעון סער: זה חשוב.

גדעון סער: בתחילת 2008 תבצעו אתם את הפעולה הנדרשת מול ועדת הכספים כדי לשמור את אותם סכומים שלא מומשו ב-2007 לטובת 2008.

גדעון סער: אני מבקש שכאשר אתם מבצעים, תעדכנו את הוועדה ואפילו במכתב.

מנחם וגשל: חלק מהבעיה בעודפים בדרך כלל שעד שהם נכנסים, אי אפשר לבצע פעולות.

מנחם וגשל: לצורך הזה יש לנו את ה-20 מיליון שקלים אתם אנחנו נתחיל בשנת 2008.

אבשלום וילן: אמרת שה-20 מיליון שקלים הם בבסיס.

מנחם וגשל: כן, בבסיס.

גדעון סער: אני רוצה לסכם.

גדעון סער: אם אני לוקח את נושא תוכנית נפגעות תקיפה מינית, מה שיוצא עכשיו אלה סכומים להכשרות, קצת מעל 100 אלף שקלים, אותו הדבר, קצת מעל 100 אלף שקלים, לשלושת המרכזים.

גדעון סער: לגבי המרכזים האזוריים, בעיקר מתבצעות עבודות הכנה ברגע זה, דהיינו כל נושא המכרזים וכדומה.

גדעון סער: לנושא מקום בטוח, אושרה השתתפות – ואחרי כן תהיה הרחבה לעניין זה – של המוסד לביטוח לאומי.

יצחק הרצוג: בוא נסכם שברנדה מורגנשטרן שהיא ראש אגף הקרנות עושה עבודה נפלאה והיא יכולה לתאר את זה לפרוטוקול כך שיהיה לך את הסיכום של כל המכלול.

ברנדה מורגנשטיין: אני מקווה שתהיה לנו הזדמנות לדבר ולהציג.

ברנדה מורגנשטיין: לגבי הנושא של מקום בטוח אני רוצה לציין שביטוח לאומי אישר כ-2 מיליון שקלים לנושא הזה, כולל תוספת לתוכנית המקורית שמדברת על דירות מעבר לנשים שמגיעות למקום בטוח וצריכות לאחר מכן איזשהו ליווי, לאחר שהן מסיימות את הטיפול במקום.

ברנדה מורגנשטיין: אני חושבת שביחד הוספנו ממד מאוד חשוב ואנחנו גם נלווה את הפרוייקט במחקר.

גדעון סער: למה?

יצחק הרצוג: אני חתמתי על ההחלטה ועכשיו היא צריכה לנהל משא ומתן.

ברנדה מורגנשטיין: אני צריכה לתת את הכסף, אני צריכה לחתום על הסכם עם מישהו, והבעיה היא שאם אנחנו לא חותמים על הסכם עד סוף דצמבר, הכסף הולך לאיבוד ונצטרך להשתמש בכסף חדש בשנה הבאה כאשר אפשר היה להוסיף אותו לממד נוסף.

יצחק הרצוג: זה הולך לשתי עמותות.

ברנדה מורגנשטיין: המשרד אמור לעשות מכרז.

יצחק הרצוג: מי מקבל את הכסף?

מנחם וגשל: יש עמותה שהציעה את ההצעה.

יצחק הרצוג: אז היא צריכה לקבל את זה.

מנחם וגשל: לא.

מנחם וגשל: אנחנו לא נוכל להעביר כספים לעמותה הזאת מבלי שיהיה מכרז.

יצחק הרצוג: יש לנו הצעה לפתרון.

נחום איצקוביץ: גם אנחנו יודעים לחתום מול הביטוח הלאומי.

נחום איצקוביץ: אני מציע שהמשרד יחתום והוא ייצור את המחויבות, ואז הוא ישלם את הכסף.

מנחם וגשל: זאת הצעה שכדאי לנסות אבל הייתי צריך לקבל את ההסכמה לכך.

יצחק הרצוג: אם כן, הכסף יהיה בחניה אצלנו.

יצחק הרצוג: אתה צריך לתת את ההנחיות המתאימות.

גדעון סער: אני רוצה לבדוק, עדיין בנושא הראשון, גורמים אחרים כמו משרד הבריאות.

מרים זינגר: לגבי איכילוב.

מרים זינגר: הגיעה אתמול התחייבות לשנת 2007 בסכום של 290 אלף שקלים מתוכם 50 אלף לכוח אדם.

מרים זינגר: יש שמונה עובדים סוציאליים, פסיכולוגים ופסיכיאטר שיהיו לנושא.

מרים זינגר: 200 אלף שקלים מיועדים לשיפוץ במקום החדש שניתן בתוך בית החולים ו-40 אלף שקלים להצטיידות.

מרים זינגר: אתמול הגיעה ההתחייבות ואנחנו יוצאים להליך של פטור ממכרז.

מרים זינגר: אנחנו מקווים שכבר בסוף החודש אנשים יתחילו לעבוד.

גדעון סער: זאת אומרת, זה ה-50 אלף שקלים.

מרים זינגר: כן.

גדעון סער: אבל אין לך בעיה לגבי שום ממד מתוך ה-290 אלף האלה לממש ב-2007.

מרים זינגר: אחרי שאני מקבלת פטור ממכרז, אין לי בעיה.

דבורה איציק: אנחנו מדברים כאן כאילו משרד הרווחה ומשרד הבריאות, אבל בעצם אנחנו עובדים ביחד וזה אחד הדברים שהם באמת חשובים שיש להם תוספת מאוד משמעותית לכל התהליך הזה.

גדעון סער: את זה צביה לימדה אותנו, את רצף הטיפולים.

דבורה איציק: נכון.

דבורה איציק: אני חושבת שזה חשוב לומר שזאת עבודה משותפת גם בבניית ההכשרות וגם בכל הראייה התפיסתית.

גדעון סער: היה גם ממד של משרד החינוך.

שוש צימרמן: אל משרד החינוך הועברה התחייבות תקציבית בסך 61 אלף שקלים להכשרות ו-180 אלף שקלים לטיפול במסגרת התוכנית המשותפת שיש לנו עם משרד הבריאות, משרד הרווחה, עמותת אשלים ועמותות נוספות.

שוש צימרמן: אלה סכומים שאנחנו עושים מצ'ינג ואפילו נותנים סכומים הרבה יותר גדולים, למשל להכשרות.

שוש צימרמן: אנחנו גם עובדים לפי שנת לימודים כך שההסתכלות על שנת תקציב מפריעה לנו, אבל נכון להיום אני יכולה לומר שמתוך 11 הקורסים שייפתחו בשנת הלימודים תשס"ח, ייפתח בעלות של 125 אלף שקלים, פתחנו קורס אחד לטיפול לפסיכולוגים, קורס אחד ליועצים מקצועיים, שני קורסים לגננות וקורס אחד משולב ליועצים ופסיכולוגים.

גדעון סער: את יכולה לפרט את ה-180 אלף לטיפול?

שוש צימרמן: ה-180 אלף בטיפול.

שוש צימרמן: סך כל עלות הקורסים הוא 61 אלף.

שוש צימרמן: הטיפול הוא במסגרת המיזם הבין-משרדי כאשר המשרד מקצה מיליון שקלים לשנה.

שוש צימרמן: השנה היו לנו קשיים כך שזה נכנס לתוך המיליון.

שוש צימרמן: הוועדה הקרובה מתקיימת ב-12 בנובמבר והיא מחלקת כסף ל-20 רשויות לפי קריטריונים מאוד נוקשים שגובשו יחד בוועדת ההיגוי הבין-משרדית.

גדעון סער: בעניין הזה אי אפשר לומר שהסכום הזה משדרג את הטיפול בנושא, אם זה נכנס לגדר אותו מיליון.

שוש צימרמן: הסכום של 180 אלף שקלים, קשה לי לומר שהוא משדרג משהו.

שוש צימרמן: הכסף הזה השנה הבטיח לשמור על אותה רמה.

דורי לבנסהרט: הביטוח הלאומי הוסיף מיזם משותף עם קרן רש"י ועם המשרד.

דורי לבנסהרט: עשינו מיזם משותף והצלחנו לתת 9 מיליון שקלים לנושא של טיפולים ב-10 מרכזים שמשרתים הרבה מאוד אזורים בפריפריה בעיקר.

קריאה: זה לילדים נפגעי תקיפה מינית.

דורי לבנסהרט: זאת תוספת.

דורי לבנסהרט: זה כבר התחיל לבוא לידי ביטוי.

יצחק הרצוג: זה כבר מופעל.

דורי לבנסהרט: גם בוועדות ההכשרה השתתפנו וזה משתלב עם השדרוג והכסף הנוסף החדש לעשרת המרכזים האלה.

גדעון סער: אם מסתכלים על 2008, מה הפרופורציה הבין משרדית באחוזים?

מנחם וגשל: פרופורציה קבועה.

מנחם וגשל: היא נקבע בוועדה שמרית עמדה בראשותה.

מרית דנון: חלק מאוד גדול הולך לרווחה וחלק יותר קטן הולך למשרד החינוך ובעצם למשרד הבריאות יש רק את איכילוב.

שוש צימרמן: חלק זעיר.

גדעון סער: כל הזמן אני מזכיר כאן ששרת החינוך היא יושבת-ראש ועדת השרים לקידום מעמד האישה ובכוחה לפי דעתי לקדם את הנושא הזה במידה רבה יותר.

שוש צימרמן: חברת הכנסת רונית תירוש שיושבת כאן כמנכ"לית המשרד למעשה יצרה את התקדים של הקצאת מיליון שקלים לטיפול לילדים נפגעים.

גדעון סער: אגב, אני לא יודע אם את חברת ועדת הכספים, אבל צריך לדאוג כאן - דיברתי על זה גם עם חברת הכנסת יחימוביץ – לנושא תקציב קידום השוויון בין המינים במשרד שנפגע בשנה האחרונה.

מרית דנון: לפני שעוברים לתוכנית לגבי הזנות אני רוצה להעיר הערה קטנה בשולי התוכנית של נפגעות תקיפה מינית.

מרית דנון: בשל חשיבות הנושא ובשל חשיבות התוכנית אנחנו החלטנו, הרשות, להתמקד השנה ביום האלימות שחל ב-25 בנובמבר בנושא האלימות המינית וזאת על מנת לעשות איזו חשיפה לתוכנית הזאת ולהעלות את מודעות הציבור.

מרית דנון: זה סוג של אלימות ולא תמיד זאת אלימות במשפחה.

יצחק הרצוג: בתפר בין שני הסעיפים האלה אני רוצה לומר שקודם כל נסתכל תמונת מראה על החיים שלנו.

יצחק הרצוג: לקח שנה להתחיל וצריך לדעת את זה.

יצחק הרצוג: אני אומר את זה לכולנו, כל מי שעיניו בראשו ואוהב לנקוט צעד ולהגן על מרכז בירוקרטי זה או לא, שידע את האמת, שידע שאלה הם חיינו.

ציפי גליק-נחשון: כמו שאמר שר הרווחה והשירותים החברתיים בנושא פיתוח שירותי הסיוע וטיפול להוצאת נשים ממעגל הזנות, זה באמת ליצור יש מאין.

ציפי גליק-נחשון: בחודשים האחרונים אנחנו עוסקים בהכנת כל התשתיות.

ציפי גליק-נחשון: לאור התקציב שסומן לשנת 2008 וחלקו לשנת 2007, בעצם את מירב השירותים אנחנו הולכים להקים באזור המרכז, קרי, תל-אביב והסביבה וחיפה והסביבה, וכך בעצם פעלנו.

ציפי גליק-נחשון: קיימנו עם קברניטי העיר פגישות.

ציפי גליק-נחשון: עכשיו מוקמת ועדת היגוי בעיריית תל-אביב ונקבעה פגישה נוספת.

גדעון סער: אני מבקש לישיבה הבאה להזמין את נציגי עיריית תל-אביב.

גדעון סער: מי עוסק שם בזה?

ציפי גליק-נחשון: הפגישה הבאה ב-14 בנובמבר היא עם רות סופר שהוא יועצת הרשות למעמד האישה וראש האגף לשירותים חברתיים, מר זאב פרידמן.

גדעון סער: אני מבקש להזמין אותם לישיבה הבאה.

קריאה: גם ברוריה זלצמן.

יצחק הרצוג: הם יודעים לעבוד.

ציפי גליק-נחשון: הם יצרו גם התקשרות עם כל ארגוני הנשים שפעילים בנושא וזאת במטרה להגיע לשותפות וכמובן עם מכון תודעה וארגוני נשים נוספים.

גדעון סער: את לא יכולה לומר לנו שיש מנהלת ולא שיש מבנה.

ציפי גליק-נחשון: לא.

ציפי גליק-נחשון: אני יכולה לומר שהם מחפשים את המבנה ומחפשים את המנהלת.

ציפי גליק-נחשון: הפגישה הבאה שלנו היא ב-14 בנובמבר.

גדעון סער: חשוב מאוד לערב אותם.

ציפי גליק-נחשון: אני מוכרחה לציין שכאשר מפתחים את הנושא הזה, זוכים להמון תגובות ציניות וצריך לדלג על הרבה מאוד מכשולים בדרך.

ציפי גליק-נחשון: הסעיף השלישי שלנו הוא בעצם תגבור תוכניות קיימות.

ציפי גליק-נחשון: סקרנו בתוכנית המורחבת שלנו רשימה של תוכניות שהן קיימות.

ציפי גליק-נחשון: אחת התוכניות היא ערים בלילה שקיימת כרגע בתל-אביב כאשר המוקד שלה היום מתמקד בנערים.

ציפי גליק-נחשון: ישבנו אתם בסיועה של דורי מהמוסד לביטוח לאומי ונציגת עלם וכאן גם זכינו לתגבור של התוכנית הקיימת ואנחנו יוצרים כרגע קומפלקס מאוד מעניין של הפחתת נזקים בקרב נערות ונערים שהוא יכלול גם את המענה המיידי וגם את המענה הטיפולי.

ציפי גליק-נחשון: יושב כאן מנכ"ל עלם והוא ירחיב את הדיבור על פעולתם וכך גם דורי מהמוסד לביטוח לאומי.

מנחם וגשל: כאן צריך לומר שזה אחד הדברים שצפינו אותו מראש.

מנחם וגשל: התוכנית מראש הייתה תוכנית על הבסיס של 10 מיליוני השקלים.

מנחם וגשל: מרגע שהייתה הצטרפות גם של הביטוח הלאומי וגם של עלם, למשל התוכנית הזאת של ערים בלילה הוכפלה פי שלוש ואנחנו צופים שבעתיד כך תתקדם התוכנית.

מנחם וגשל: כלומר, ככל שנוכל לגייס משאבים חיצוניים, נעבה את התוכנית.

ברנדה מורגנשטיין: אם תהיה קרן ילדים בשנה הבאה, אז נוכל להכפיל את התוכנית.

יצחק הרצוג: קרן ילדים תהיה, אבל כנראה שלא אצלך.

גדעון סער: יש חשיבות מאוד גדולה לשותפות.

גדעון סער: אני מבקש ממנהלת הוועדה שכאשר אנחנו רואים שיש גורמים כמו רשויות מקומיות או כמו גורמים אחרים מהמגזר השלישי וכדומה, לזמן אותם לישיבות האלה כי זה מבטיח את חיזוק השותפות ואת זה שכספים יוזרמו לא רק מהמאגר של המדינה.

ציפי גליק-נחשון: אני רוצה לדברי מר וגשל שלמעשה התוכניות שלנו, גם התוכנית להוצאת נשים ממעגל הזנות וגם התוכנית לטיפול בנפגעות תקיפה מינית, התוכנית המקורית היא על בסיס של 15 מיליון שקלים.

ציפי גליק-נחשון: היא הפכה ל-10 מיליון שקלים על הבסיס ולכן כדי לבצע תוכניות, אנחנו באמת נזקקים לגופים ציבוריים, לעמותות ולמי שיכול לתרום לנושא.

ציפי גליק-נחשון: תוכנית שלישית היא הרשות לשיקום האסיר שבעצם עוסקת בשיקומן של אסירות משוחררות הן גם נמצאות במעגל הזנות או לפחות היו בו.

ציפי גליק-נחשון: כאן הוגשה לנו תוכנית מאוד מקיפה ואנחנו נשב בצוות הבין-משרדי בראשותה של מרית דנון ונשקול ביחד באיזה קטעים מהתוכנית אנחנו נוכל לעזור במימון.

גדעון סער: למה ענת גור לא הגיעה היום?

ציפי גליק-נחשון: לא יודעת.

גדעון סער: אבל יש התקדמות.

ציפי גליק-נחשון: אני חושבת שכן.

ציפי גליק-נחשון: כן.

ציפי גליק-נחשון: יש התקדמות גדולה.

מרים זינגר: ענת גור העלתה בעיה של נשים שעובדות בזנות, מכורות שזקוקות לתהליך של גמילה מיידי ובמסגרת רק של נשים.

מרים זינגר: אנחנו מנסים היום לבנות עם המחלקה להתמכרויות במשרד הבריאות מסגרת כזו שתהיה רק לנשים ועם צוות רק של נשים.

מרים זינגר: אנחנו עכשיו מחפשים מקום מתאים.

דבורה איציק: אני אתייחס לניידות הרפואיות.

דבורה איציק: טיפול רפואי לנשים שעוסקות בזנות באמצעות זה שבעצם יש את הניידות שמגיעות אליהן.

גדעון סער: תתייחסי גם לנקודה שדיברתי עליה קודם, לגבי הכשרת רופאים.

דבורה איציק: כרגע גובשה תוכנית אופרטיבית להפעיל שתי ניידות בארץ וחלוקת הארץ לשני חלקים.

דבורה איציק: אנחנו בדקנו הצעות מחיר לרכישת ניידות והצעות לאביזרים מתאימים ומיוחדים שנדרשים.

דבורה איציק: מרית דנון ואני היינו בסיור, גם בלוינסקי, ומצד אחד רואים את השליחות ואת החשיבות של מה שעושים שם, ומצד שני זה מזעזע.

דבורה איציק: לגבי התוכנית של הכשרת רופאים.

דבורה איציק: בהחלט יש התקדמות ואני אפרט אותה.

דבורה איציק: פרקליטות המדינה אישרה קורס אבל רק לרופאי ילדים ורק לבדיקה של קטינים ובנושא של בוגרות הפרקליטות לא אישרה שרופאים יבדקו נשים וגברים בגיל מבוגר יותר.

דבורה איציק: יש לנו מתווה של קורס רציני מאוד שאושר על ידי פרקליט המדינה וגם על ידי מנכ"ל משרד הבריאות.

דבורה איציק: הקורס מתחלק לשלושה חלקים כאשר החלק הראשון הוא הרצאות פרונטליות בארץ, החלק השני הוא התנסות פרקטית במרכזים ובחדרי מיון בארצות-הברית שלהם יש מספרים גדולים מאוד של ילדים שנבדקים שם, והחלק האחרון הוא אינטגרציה של סימולציה רפואית במרכז הרפואי.

דבורה איציק: בתוך התוכנית מרצים בארץ כל הגורמים, כולל הפרקליטות, מערכת הרפואה, מערכת הרווחה, פקידי הסעד, חוקרי ילדים וכולי וזאת במטרה להכין את הרופאים לכל התהליך מתחילתו ועד סופו.

גדעון סער: מעבר לשני הדברים הנקודתיים שציינת, אין שינוי בעמדת הפרקליטות לגבי כל נושא ההכשרה לרופאים משפטיים.

דבורה איציק: לבוגרות לא, לקטינים כן.

גדעון סער: הקטינים זה דבר חדש.

דבורה איציק: זה הוחלט בעקבות ההחלטה שאפשר לעשות זאת.

גדעון סער: מתי זה הוחלט?

דבורה איציק: לפני כחצי שנה.

גדעון סער: חשוב ביותר.

מרים שכטר: המשרד רואה חשיבות בעיסוק בנושא.

מרים שכטר: אני רוצה לזקוף זכות מאוד גדולה לשיתוף הפעולה עם מרית דנון שביחד אנחנו עושים ימי עיון ונעשה אותם ברחבי הארץ.

מרים שכטר: עד דצמבר, אני מקווה שהשביתה תסתיים, מתוכננים כבר שלושה ימי עיון.

גדעון סער: מה שבטוח הוא שהשנה תסתיים.

מרים שכטר: זה נכון.

מרים שכטר: אנחנו עורכות יחד ימי עיון ברחבי הארץ כדי להעלות את המודעות של עובדי הוראה, מפקחים, מנהלים, מורים וכיוצא בזה.

מרים שכטר: כמו כן אנחנו עושים תוכנית ניסויית בתוך בתי הספר, בתוך כ-10 בתי ספר בארץ, שכוללת השתלמויות למורים ופעילויות ישירות עם התלמידים.

מרים שכטר: אנחנו עושים את התוכנית הניסויית הזאת בירושלים, באשדוד ובבת-ים.

מרים שכטר: קיבלנו עד סוף 2007 סכום של 100 אלף שקלים מתוכם 40 אלף אני מקווה שעדיין כן ננצל.

מרים שכטר: גם המשרד נתן שעות השתלמות לנושא וכל השאר יעבור לשנת 2008.

ציון גבאי: אנחנו עמותת עלם מפעילים מרכז בתל-אביב כבר במשך ארבע או חמש שנים.

ציון גבאי: אני חושב שזה מבורך מאוד, ההסכמה שמתגבשת כאן והתמיכה שאנחנו מקבלים להרחבת הפעילות בתל-אביב ולפתוח שני מרכזים נוספים.

ציון גבאי: אני חושב שאנחנו לא עושים מספיק ולא מקצים מספיק מתוך הנפח לנושא של נערות וצעירות.

ציון גבאי: אני חושב שנערות וצעירות צריכות לקבל נתח יותר גדול מתוך העוגה הזאת.

ציון גבאי: אנחנו מקבלים תקציב מינימלי לפתוח שלוחה בדרום ובצפון ולדעתי זה לא מספיק אלא צריך לעשות שם יותר.

ציון גבאי: המרכז בתל-אביב הוכח בהצלחה שלו, הוא הוכח בשירות שהוא נותן בתל-אביב.

יצחק הרצוג: הוא קיבל גם פרס מקרן רקנטי.

יצחק הרצוג: המרכז הזה הוא מאוד מאוד מרשים.

ציון גבאי: אני חושב שיש מקום לתת נתח יותר גדול לנערות וצעירות גם בדרום וגם בצפון ולא רק בתל-אביב.

קריאה: זה מעורב בתל-אביב?

ציון גבאי: כן, זה מעורב, אבל כרגע המגמה היא לעשות משהו יותר לנערות.

ציון גבאי: אני חושב שצריך לעשות מאמץ יותר גדול גם בפריפריה, גם בצפון וגם בדרום ולא רק בתל-אביב.

יצחק הרצוג: לכן יש את חיפה ובאר-שבע בתהליך.

קריאה: אני מטעם עמותת מקום בטוח.

קריאה: אנחנו בעמותה עשינו מה שיכולנו - עד השלב שהתברר שיש מכרז - כדי לקדם את הפרויקט.

קריאה: זה כולל התקשרות עם נעמ"ת וזה כולל מציאת מבנה במושב קדימה.

קריאה: האם אפשר לבחון דרך לפטור מחובת מכרזים?

יצחק הרצוג: זה לא המקום.

גדעון סער: אדוני השר, אם אני יכול בכל-זאת לומר משהו.

גדעון סער: אנשים שומעים פטור מחובת מכרזים ומגיבים.

גדעון סער: זאת העמותה שהציעה והציגה את המודל.

יצחק הרצוג: הבנתי שזאת לא הייתה הבעיה עם העמותה.

יצחק הרצוג: הפתרון היה שהיא מתקשרת עם המשרד והיא צריכה לבוא אלינו למשרד ונעשה מה שצריך.

גדעון סער: זה פתרון שנמצא ביניכם לבין המוסד לביטוח לאומי.

גדעון סער: אני הייתי שוקל לקצר הליכים ולפחות לבחון את העניין הזה.

יצחק הרצוג: אני רק לא יודע מי מוציא.

יצחק הרצוג: היא בכלל לא מוציאה מכרז.

יצחק הרצוג: לה כבר יש את הכסף והיא צריכה להתקשר עם עמותה.

יצחק הרצוג: הייתה כנראה איזושהי בעיה שלא הבנתי מה היא.

ציפי גליק-נחשון: הכסף מגיע ממשרד הרווחה.

יצחק הרצוג: הבעיה היא עם מכרז או משהו אחר?

ציפי גליק-נחשון: נאמר לנו שצריך להוציא מכרז.

יצחק הרצוג: יכול להיות שצריך לדבר על פטור.

עדה פליאל-שטרוסמן: אנחנו מוצאים מכרז לנושא של בית.

יצחק הרצוג: יש אפשרות לעשות את זה בפטור?

עדה פליאל-שטרוסמן: אנחנו מנסים.

קריאה: נאמר לנו במשרד שלא.

יצחק הרצוג: אצל מי זה נמצא?

קריאה: אצל פורטונה.

עדה פליאל-שטרוסמן: אנחנו עורכות את זה במשרד עם היועצת המשפטית.

יצחק הרצוג: הנושא ייבדק.

קריאה: פקטור הזמן הוא מאוד חשוב כאן.

יצחק הרצוג: יש לנו נהלים ואנחנו נבדוק.

יצחק הרצוג: אני מציע שתוציא לי מכתב כזה, שזאת עמדת הוועדה.

גדעון סער: ההתקשרות היא לא בסכום של מיליארד דולר אלא היא התקשרות כמו שאנחנו מכירים.

עדה פליאל-שטרוסמן: אנחנו ממש פועלים לפי ההנחיות של המשרד.

גדעון סער: אני בטוח אבל אני רוצה להבין את הקריטריונים.

יצחק הרצוג: אי אפשר לנהל את הדיון כך כי אין לנו את כל העובדות מול עינינו.

יצחק הרצוג: בגדול, אדוני היושב-ראש, אני אשמח לקבל ממך מכתב שתומך בזה.

יצחק הרצוג: אנחנו נבדוק את האפשרות של פטור ממכרז בלי קשר, אבל טוב לי שיהיה לנו גיבוי גם מהוועדה כמי שליוותה את זה מהרגע הראשון.

גדעון סער: תודה רבה.

גדעון סער: אני רו חצה לסכם .

גדעון סער: אני מודה לנציגי עלם ומקום בטוח.

גדעון סער: בעיקר אני רוצה להודות לשר הרווחה והשירותים החברתיים.

גדעון סער: אני חייב לומר לך שהמחויבות שלך תרמה לכך שאנחנו מתחילים להתקדם בקצב יותר טוב בנושא הזה.

גדעון סער: המפתח להמשך ההתקדמות הוא גם מעקב אחרי ביצוע וגם מעקב תקציבי.

גדעון סער: אני מבקש את דלית שתהיי ערנית לשני ההיבטים האחד של העברת עודפי 2007 והשני, האישור בתוך תקציב 2008.

גדעון סער: אפשר לקחת את אבשלום וילן לטובת העניין הזה והוא יטפל בזה בוועדת הכספים.

עדה פליאל-שטרוסמן: לא נספיק לדווח על הרבה יותר ממה שאנחנו מדווחים היום.

עדה פליאל-שטרוסמן: הדברים מתחילים להתבצע בשטח ואני חושבת שאנחנו צריכים קצת זמן כדי לעבוד.

גדעון סער: כמה זמן את צריכה?

עדה פליאל-שטרוסמן: חודשיים-שלושה לפחות.

גדעון סער: אנחנו בנובמבר ואני מדבר על ינואר.

יצחק הרצוג: אני מציע שזה יהיה עד אמצע פברואר.

יצחק הרצוג: לא חייבת להיות התקדמות דרמטית אבל צריך לראות שזה בתקציב.

גדעון סער: אם כן, אני מציע שזה יהיה בחודש פברואר.

יצחק הרצוג: לא יאוחר מסוף פברואר.

גדעון סער: האפשרות שלנו לעשות זאת בכנס החורף חשובה מאוד למען הגיבוי לדברים האלה ולא רק לטווח הקצר אלא גם בראייה יותר ארוכת טווח וגם לערב ולשתף את ראש-הממשלה שמגיע לו גם חלק מהקרדיט כי הוא היה שותף לעניין זה.

יצחק הרצוג: חד-משמעית.

גדעון סער: אני חושב שבטווח זמן של שלושה חודשים, אם זאת ההתקדמות שהייתה לנו מספטמבר כאשר באמצע היו חגים, אני חושב שעוד שלושה חודשים, אם נפעל, זה גם יהיה תמריץ לזה שתהיה התקדמות יותר טובה.

גדעון סער: אני מבקש מדלית לבדוק מול גורמי הרווחה ביחד עם מרית אפשרויות לסיור בשטח.

גדעון סער: אתם ערכתם סיור בנושא הזנות.

גדעון סער: אני מבקש לבדוק גם לגבי הנושא השני.

גדעון סער: אני מבקש לבדוק מה האפשרויות מבחינת מה אפשר לראות ואחרי כן לחזור אלי עם זה ונקבע תאריך.

גדעון סער: אני מבקש לשלוח תזכורת לפרקליט המדינה בנושא של הכשרת רופאים משפטיים.

גדעון סער: התייחס מנכ"ל עלם לנושא חלוקה פנימית של הסכומים בהקשר של נערות וצעירות.

גדעון סער: אני מציע לבוא בדברים בעניין הזה או עם מרית דנון או עם השר כי יכול להיות שיש מקום להסטה כזאת או אחרת.

גדעון סער: אנחנו כוועדה חצי רשות מבצעת ולא רשות מבצעת ואני חושב שהדבר הנכון הוא לבחון את זה בהקשר של כלל המשימות, סדרי העדיפויות ואת זה צריכה לעשות הרשות המבצעת ואני מציע שעד הישיבה הבאה הדברים ייבדקו.

גדעון סער: אני מודה לכל מי שעוסק בנושא בכל המשרדים.

גדעון סער: תודה לכולם.

קריאה: אנחנו הוזמנו גם לדיון בנושא פרוייקט צה"ל.

גדעון סער: אתן צודקות.

יצחק הרצוג: לא התכוונו להעלות את זה.

יצחק הרצוג: יכול להיות שיש אי-הבנה.

יצחק הרצוג: כרגע פרוייקט צה"ל עובד.

גדעון סער: אני באמת ציינתי שבישיבה הנוספת נבדוק היכן הדברים עומדים.

גדעון סער: השאלה אדוני השר, אם אתה לא יכול להתייחס לזה עכשיו.

יצחק הרצוג: כל מה שאני יכול לומר הוא שפרוייקט צה"ל נמשך כפי שאמרתי אז.

יצחק הרצוג: גייסנו וגיבשנו את המקורות החוץ-תקציבים עם ויצ"ו.

יצחק הרצוג: לגבי כל השאר, כאשר יושלם התהליך של תקציב 2008, אנחנו נדע איפה אנחנו נמצאים.

יצחק הרצוג: שום דבר לא השתנה ועובדה שהפרוייקט ניצל.

יצחק הרצוג: אמרתי את זה גם אז וזה בפועל מה שקורה.

גדעון סער: יכול להיות שהייתה כאן אי הבנה.

יצחק הרצוג: יש פה אי הבנה.

גדעון סער: אנחנו כועדה ביקשנו שיהיה מימון ממלכתי.

יצחק הרצוג: הייתה דרישה של חברת הכנסת יחימוביץ.

יצחק הרצוג: כרגע אין מימון ממלכתי.

יצחק הרצוג: ביקשתי השתתפות של משרד החינוך, הרשות, משרד התעשייה ומשרד הביטחון.

יצחק הרצוג: המנכ"ל לא כאן והוא מרכז את העבודה.

גדעון סער: נטיל מטלה על מרית דנון ונבקש ממך לדוק מול כל הגורמים הממלכתיים, לתת לנו שיקוף בהקדם.

גדעון סער: החשש לי אם אנחנו "נתרגל" למימון פרטי, בעתיד לא יהיה מימון ממלכתי.

גדעון סער: אדוני השר, אני מכיר את השקפת עולמך ואני בטוח שאתה לא רוצה להגיע לתוצאה הזאת.

יצחק הרצוג: המנכ"ל מרכז עבודה מול משרד הביטחון, משרד החינוך שהיה צריך להשתתף, משרד התעשייה ואתם.

יצחק הרצוג: אני אז ביקשתי השתתפות של כל הגופים.

גדעון סער: אני חושב שזה אינטרס גם שלכם להבטיח מימון ממלכתי.

יצחק הרצוג: אף אחד לא חולק על זה.

יצחק הרצוג: הבעיה היא שבסוף זאת הערכה ומדידה של היקף של עלות פר אדם.

יצחק הרצוג: אני לא רוצה לפתוח את זה כאן.

יצחק הרצוג: העלינו את זה אז.

יצחק הרצוג: שבעה מיליון שקלים על 300 נערות, אצלנו זה סיפור, עם כל הכבוד.

יצחק הרצוג: זה מיליון ו-200 שלנו.

יצחק הרצוג: הרי כולם הודיעו שאם אנחנו לא נשתתף במיליון ו-200 אלף, הם לא ישתתפו.

יצחק הרצוג: אני לא חושב שזה הפורום המתאים לדיון הזה.

יצחק הרצוג: סוכם על עבודה רצינית בנושא הזה.

גדעון סער: אין פה אדם שיש לו מניעים שליליים.

גדעון סער: יכול להיות שהייתה אי-הבנה.

גדעון סער: לשכת השר יודעה בדבר אחד ולא בדבר השני.

יצחק הרצוג: נכון.

גדעון סער: אני מבקש לדעת איפה הדברים עומדים.

גדעון סער: עד ה-25 בנובמבר אני מבקש לקבל תמונת מצב ולעשות זאת מול מרית דנון.

גדעון סער: אני מבקש לראות מה הסיכויים לעבור למסלול של מימון ממלכתי ואחר כך אנחנו נשקול מה אנחנו עושים בהמשך.